נס: חגיגה של חיים חדשים

נס: חגיגה של חיים חדשים (באנגלית: Miracle: A Celebration of New Life) הוא ספר שנוצר בעקבות שיתוף הפעולה של אן גדס  עם הזמרת הקנדית סלין דיון (שהוציאה באותה העת את אלבום האולפן העשרים-ואחד שלה, Miracle). הפרויקט הוא שילוב של מוזיקה ותמונות הסובבות את הנושאים של חיים חדשים ותינוקות.

 הצלחה מסחרית 
הספר פורסם בתשע שפות ב-22 מדינות בו-זמנית, ונשאר ברשימת רבי-המכר של הניו יורק טיימס במשך שישה שבועות. "נס: חגיגה של חיים חדשים" הופיע ברשימת רבי-המכר של ספרי העיון בוול סטריט ג'ורנל, כמו גם ברשימות רבי-המכר של Publishers Weekly, "בארנס & נובל", אמזון קנדה ו-BookSense בכריכה קשה, ודורג במקום הראשון ברשימת רבי-המכר של וולמארט במשך שבועיים. בגרמניה, "נס: חגיגה של חיים חדשים" דורג לראשונה במקום השלישי ברשימת רבי-המכר היוקרתית של מגזין GEO לחודש דצמבר 2004, ונשאר בעשירייה הפותחת (במקום השישי) עד ינואר 2005. הוא דורג במקום ה-12 ברשימת Livre Hebdo Fall 2004 (רשימת רבי-המכר בצרפת). באותה השנה יצא האלבום Miracle, שבו נכללו כמה תצלומים בודדים מאותו הספר. האלבום היה רב-המכר הבין-לאומי של מגזין בילבורד בדצמבר 2004.

 מהדורות 
 "נס: חגיגה של חיים חדשים" בכריכה קשה (2004), הוצאת אנדרוז מקמיל; מהדורת ספר/תקליטור/די וי די (12 באוקטובר 2004) 
 "נס: חגיגה של חיים חדשים" בכריכה רכה (2005), הוצאת האחים וורנר (מרץ 2005) 

 קישורים חיצוניים 
 Miracle: A Celebration of New Life באתר של אן גדס

 הערות שוליים 

קטגוריה:ספרי 2004
קטגוריה:ספרי צילום
קטגוריה:סלין דיון